སྤྱི་ལོ་༡༩༨༧ལོར་སྨན་རྩིས་མཁས་དབང་རོང་མོ་དངོས་གྲུབ་རྒྱ་མཚོ་གདན་འདྲེན་གྱིས་སྨན་ཁང་རང་གི་སྨན་པ་ན་གཞོན་རྣམས་དང་།ཁུལ་མི་རིགས་སློབ་འབྲིང་གི་བོད་ཡིག་དགེ་རྒན་རྣམས་ལ་བཤད་རྒྱུན་ཆད་ལ་ཉེ་བའི་དགེ་རྒྱ་ཨ་དཀོན་གྱིས་མཛད་པའི་རྩིས་གཞུང་དྲི་མེད་འོད་སྣང་གི་སྟེང་ནས་སྐར་རྩིས་སྔོན་འགྲོ་ནས་བཟུང་ཉི་ཟླ་གཟའ་འཛིན་བར་ཆ་ཚང་བ་ཁྲིད།གོང་རིམ་ནས་ཡུལ་ཤུལ་ཁུལ་བོད་སྨན་ཁང་ཞེས་པ་དེ་ཡུལ་ཤུལ་ཁུལ་བོད་ལུགས་སྨན་རྩིས་ཁང་ཞེས་པར་མིང་བསྒྱུར་བྱས།བསྟུད་མར་ལོ་ལྔར་བྱེད་གྲུབ་དགོངས་དྲིལ་གྱི་ལོ་ཐོ་རྒྱས་པ་རྩིས་ཏེ་བོད་སྨན་ཁང་སོ་སོར་བཀྲམ།༧དེའུ་མགོ་མཁྱེན་བརྩེ་རིན་པོ་ཆེ་མཆོག་ནས་སྨན་རྩིས་ཀླུ་རྒྱལ་ནོར་བུའི་གླིང་ཞེས་པའི་མཚན་གྱི་ཅོད་པཎ་བསྩལ་ཏེ་གཟེངས་སུ་བསྟད།